افغانستان اسلامی جمهوریتینینگ جمهور رئیسی محمد اشرف، غنی بوگون کیچ شهر دوبی هوتلیده یوز بیرگن حاثهده قربان بولگنلرعایلهسی بیلن اوچرهشیب اولرگه اوز قیغوداشلیگینی بیلدیردی.
بو اوچرهشووده مملکتنینگ بیرینچی خانمی، ملی خوفسیزلیک کینگشینینگ مصلحتیچسی، مالیه، ساغلیقنی سقلش، شهر قوریش وزیرلر داخل و دولتنینگ شهیدلر و ناگرانلر ایشلری بوییچه وزیری هم بار ایدی. ایلک بار استاد حنیفه شهروند و حبیبالله جویان شهیدلر خانهدانی نمایندهلیگیده گپیردیلر.
بولر جمهور رئیسنینگ قیغوداشلیگی و یاردملریدن منتداچیلیک بیلدیریب، بیزلرنینگ یرهمیز آغیر و دولت یرهمیزگه مرحم بولیشینی ایستهمیز دیدیلر.
شونینگدیک بولر میرزا عبدالقادر یولی توزهتیلیشی و بو یول شهر دوبی هوتلیدهگی ترورچیلیک حادثهده قربان بولگنلر آتیگه قوییلیشی و مذکور شهیدلر عایلهلریگه شهیدلر کارتی ترقهتیب بیریلیشی کبی تکلیفلرینی جمهور رئیسگه ایتدیلر.
عین دَمده بولر استقلال شفاخانهسیده نوکریواللر سانی آشیریلیشینی طلب قیلیب و یرهلنگنلر وقتیده دوالنگی اوچون ابن سینا شفاخانهسینینگ داکترلری و نوکریواللریگه اوز منتدارچیلیکلرینی بیلدیردیلر.
بولرنینگ صحبتلرینی تینگلهگن جمهور رئیس غنی، بولرگه ینه بیر بار اوز قیغوداشلیگینی بیلدیریب، آغریقلرینگیزنی سیزهمن و سیزلرنینگ خادملرینگیز اولهراق سیزلرگه قیغوداشلیک بیلدیریب کمک قیلیش اوچون اوزینی مسوول دیب بیلهمن دیدی.
جمهوررئیس محمد اشرف غنی شهیدلر و ناگرانلر بوییچه دولتنینگ وزیریگه کیلگوسی بیر هفته ایچیده اوشبو شهیدلر عیالهلریگه شهیدلر کارتی بیریلیشی، ساغلیقنی سقلش وزیرلیگی یرهلگنلرنی حربی و ناحربی شفاخانهلرده دوالهنیشی اوچون شرایط یرهتیشی، عایلهنینگ مسوولیتی ذمهسیده بولگن خاتینلرگه آلتی آیگچه هر آی ۱۰ مینگ افغانی کمک بیریلیشینی بویروق بیردی.
اونینگ کوپهیتریشیچه، حکومتده اجیر صفتیده خذمت قیله دیگن شهر دوبی هوتلیده یوز بیرگن شهیدلر عایله اعضاسی دولتگه رسمی خادم حثیده آلینیشی، هر بیر عایلهدن بیر کیشی حکومتگه ایشگه آلینیشی، شهیدلر فرزندلریگه تحصیل آلیش زمینهسی یرتیلیشی، و عرفانی شهرچهسیده شهیدلرنینگ عایلهسیگه ایکّی بسوه ییر ترقهتیب بیریلیشی حقیده بویروق بیردی.
بو اولتیریشده اشتراک قیلگن کیلین و کیاوگه مخصوص قیغوداشلیک بیلدیرگن جمهور رئیس غنی، بیر میلیون یوز مینگ افغانی تویده صرفلهگن کیلین و کیاو عایلهسیگه اوز شخصی پولیدن بیریشنی وعده بیردی. عین حالده، ایلگری بیریلگن یاردملردن علاوه شهیدلرنینگ هر بیریسی نینگ عایلهسیگه ینه ۵۰ مینگ افغانی بیریلهدی دیدی جناب غنی.
خانم شهروندنینگ تکلیفی اساساً میرزا عبدالقادر قیشلاغینینگ یولی قوریلیب بو یول شهر دوبی هوتلیده یوز بیرگن ترورچیلیک هجومده قربان بولگنلر آتیگه قوییلیشی اوچون کابل شهردارلیگیگه بو توغریده تدبیر آلینیشی اوچون بویروق بیردی جناب غنی.
جمهور رئیس غنی صحبتلری سونگگیده مملکت ساغلیقنی سقلش وزیریگه شهیدلرعایلهسی نینگ نمایندهلرب قوشیمه صلاحیتلی بیر هیات تعیین بولیب استقلال شفاخانهسینی تیکشیریب و ابن سینا شفاخانهسی نینگ داکترلری و مسووللرینینگ محمنتی تقدیر بولیشنی ایتدی.#
azb_Arab pes_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab prs_Arab